Liite 14. Valtiosopimusten esittelylistojen malleja (ml. sekasopimukset)

Listamalli 5. VN Hallituksen esitys

|  |  |
| --- | --- |
| **Valtioneuvoston yleisistunto** |  |
| 13.10.2016 | Opas Outi (38)  Lainsäädäntöneuvos p. 160 55715 |
| Ministeri Tiilikainen | Ympäristöministeriö |
| **Hallituksen esitys** |  |
| Hallituksen esitys eduskunnalle Pariisin sopimuksen hyväksymiseksi ja voimaansaattamiseksi  SISÄLTÖ: Esityksessä ehdotetaan, että eduskunta hyväksyisi Pariisissa joulukuussa vuonna 2015 tehdyn Pariisin sopimuksen, joka on Yhdistyneiden kansakuntien ilmastopuitesopimuksen alainen.  Sopimuksella osapuolet sitoutuvat tekemään lisääntyviä toimia päästöjen vähentämiseksi, ilmastonmuutokseen sopeutumiseksi ja sopimuksen tavoitteiden toimeenpanon edistämiseksi. Osapuolet sitoutuvat saavuttamaan itse määrittelemänsä päästövähennystavoitteet sekä laativat tarvittavat politiikkatoimet tavoitteiden saavuttamiseksi. Pariisin sopimus on tarkoitettu olemaan voimassa toistaiseksi. Pariisin sopimus koskee vuoden 2020 jälkeistä aikaa.  Pariisin sopimuksen kansainvälinen voimaantulo edellyttää, että sopimukseen on sitoutunut vähintään 55 osapuolta, joiden yhteenlaskettu osuus maailmanlaajuisista kasvihuonekaasujen päästöistä on vähintään 55 prosenttia. Sopimuksen voimaantulokynnys täyttyi 5 päivänä lokakuuta 2016 ja Pariisin sopimus tulee voimaan 4 päivänä marraskuuta 2016.  Esitykseen sisältyy lakiehdotus Pariisin sopimuksesta, joka on tarkoitettu tulemaan voimaan valtioneuvoston asetuksella säädettävänä ajankohtana samaan aikaan kun sopimus tulee Suomen osalta voimaan.  VAIKUTUKSET:  TALOUDELLISET:  Pariisin sopimuksella ei ole välittömiä taloudellisia vaikutuksia, vaan sen taloudelliset vaikutukset syntyvät pitkällä aikavälillä ja pääosin EU:n ilmastopolitiikan seurauksena. Taloudelliset vaikutukset liittyvät päästöjen vähentämiseen, ilmastonmuutokseen sopeutumiseen ja ilmastorahoitukseen eli köyhempien maiden ilmastotoimien tukemiseen.  VIRANOMAISTEN TOIMINTAAN:  Pariisin sopimuksen vaikutukset viranomaisten toimintaan aiheutuvat pitkällä aikavälillä ja lähinnä siitä, että sopimuksen mukaan osapuolilla on velvollisuus laatia kansallinen päästövähennystavoite viiden vuoden välein, pyrkiä saavuttamaan ja ylläpitämään tavoitteet sekä laatia politiikkatoimet tavoitteiden saavuttamiseksi. Toimet voidaan hoitaa osana nykyisiä virkatehtäviä.  YMPÄRISTÖ JA TERVEYS:  Mikäli tähän mennessä annetut aiotut kansalliset panokset toteutetaan täysimääräisesti, on vaikutus päästöihin ja ilmaston lämpenemiseen merkittävä.  LISÄTIETOA: Esittelylupa on saatu xx-ministeriöltä.[[1]](#footnote-1)  Esitysehdotus on tarkastettu oikeusministeriön laintarkastuksessa.  TOIMIVALTA: VNOS 3 § 1 kohta | Esitys:  Valtioneuvosto antaa eduskunnalle hallituksen esityksen Pariisin sopimuksen hyväksymiseksi ja voimaansaattamiseksi |
|  |  |

LIITE 1 esitysehdotus

LIITE 2 förslag till proposition

1. Mikäli toiselta toimivaltaiselta ministeriöltä on tullut pyytää esittelylupa, mainitaan esittelylupa kohdassa ”lisätietoa”. Ks. esittelyluvasta Valtiosopimusoppaan jakso 8.1. [↑](#footnote-ref-1)